ઉત્તર પ્રદેશમાં નવા મુખ્યપ્રધાન કોણ બનશે તે અંગે છેલ્લી ઘડી સુધી સસ્પેન્સ અકબંધ રહ્યું છે. અહેવાલો અનુસાર વડા પ્રધાન નરેન્દ્ર મોદી અને ભાજપના રાષ્ટ્રીય અધ્યક્ષ અમિત શાહ ઉત્તર પ્રદેશમાં છેલ્લી ઘડીએ સીએમના નામ અંગે કોઈ પણ ચોંકાવનારી જાહેરાત કરી શકે છે. શરૂઆતમાં એવા અહેવાલો હતા કે ઉત્તર પ્રદેશના નવા મુખ્યપ્રધાન તરીકે કેન્દ્રીય પ્રધાન મનોજ સિંહાની વરણી નિશ્ચિત છે. તેઓ મુખ્યપ્રધાનપદે બિરાજમાન થાય તે પહેલાં આજે સવારે કાળભૈરવના મંદિરમાં દર્શન માટે ગયા હતા. ત્યારબાદ વિશ્વનાથ મંદિર અને સંકટમોચનનાં પણ દર્શન કર્યાં હતાં, પરંતુ ત્યાર બાદ મનોજ સિંહાએ સ્વયં ચોંકાવનારું નિવેદન જારી કર્યું હતું કે હું સીએમની રેસમાં નથી.